open-index/open-wikipedia-markdown huggingface dataset:
איפראטרופיום

**איפרטרופיום** (**ipratropium**), או **איפרטרופיום ברומיד** היא תרופה אנטי-כולינרגית לטיפול במחלות ריאה כגון התקף אסתמה חריף ונפחת (Chronic obstructive pulmonary disease, COPD).

התרופה חוסמת את הקולטנים המוסקריניים לאצטילכולין בשרירים החלקים של סימפונות הריאה, פותחת את דרכי הנשימה, ומקילה את הנשימה בעת התקף.

התרופה משווקת בפני עצמה בשמות המסחריים: aerovent ,atrovent ו-otrivin complete, או בשילוב עם סאלבוטאמול בשם המסחרי "קומביוונט" (**combivent**).

במאמר מתאריך יוני 2013, מאת **cochrane library** נכתב כי השימוש באיפטרופיום ברומיד מקל על סימפטומי השפעת כאשר נלקח כספריי לאף.

## מנגנון פעולה

איפרטרופיום חוסם את הרצפטורים המוסקריניים לאצטילכולין, ובכך מקדם דגרדציה של ג'י-אמ-פי ציקלי (cGMP) ,אשר גורם לירידה בריכוז cGMP בתוך התא.
כתוצאה מירידת ה-cGMP בתוך התא, יורד ריכוז הסידן, ותהיה ירידה בהתכווצות השריר החלק בריאות. מכניזם זה מונע את הכיווץ הברונכי והפרשת הריר ובכך מאפשר פתיחה של דרכי האוויר.

איפרטרופיום הוא אנטגוניסט לא סלקטיבי לקולטני המוסקרין. בשאיפה, הוא אינו חודר למחזור הדם, ובכך נמנעות תופעות לוואי מערכתיות. איפרטרופיום הוא נגזרת של אטרופין עם אמין רבעוני טעון, ולכן אינו חודר את מחסום הדם-מוח, ולא גורם לתופעות לוואי במערכת העצבים המרכזית (anti cholinergic syndrome).
איפרטרופיום נחשב כמרחיב דרכי נשימה לטווח קצר.

## דרך מתן

איפרטרופיום ניתן באינהלציה או במשאף יבש (DSI).

**למבוגרים**:
* להתקף אסתמה חריף: באינהלציה 500 מק"ג כל 20 דקות כפול 3 פעמים. לאחר מכן, בהתאם הצורך. הערה: יש לתת עם אגוניסט מסוג ביתא.
* למקרי מחלה חסימתית כרונית של הריאות (COPD): 500 מק"ג 3–4 פעמים ביום בהפרש של 6–8 שעות.

**לילדים**:
* להתקף אסתמה:
** מתחת לגיל 12: 250–500 מק"ג כל 20 דקות, כפול 3. לאחר מכן, בהתאם הצורך. הערה: יש לתת עם אגוניסט מסוג ביתא.
** מעל גיל 12: יש לעיין במינוני מבוגרים.

## תופעות לוואי
אם איפרטרופיום נלקח בשאיפה, יש לו תופעות לוואי של תרופות אנטי-כולינרגיות אחרות, אך בצורה מינימלית.
אולם, דווחו מקרים בעבר של יובש בפה. בנוסף תופעות לוואי כמו סומק בעור, טכיקרדיה, גלאוקומה צרת זווית, בחילות, פעמת וכאבי ראש אשר נצפו במקרים מסוימים.
בחולים שמקבלים את התרופה דרך משאף, תיתכן לעיתים אצירת שתן (urine retention), ולכן יש לנקוט ביתר זהירות בגברים שסובלים מהגדלה שפירה של הערמונית (benign prostatic hypertrophy).

## שימוש בהריון
לפי ה-FDA התרופה מוגדרת בקטגוריה B, כלומר מותרת בהריון.
לא נצפו תופעות טרטוגניות במהלך הריון בניסויים בחיות.

## התוויות נגד
אין התוויות נגד במקרה של לקיחת איפרטרופיום במשאף, מלבד לבעלי רגישות לאטרופין וחומרים הדומים לו.

## פרמקוקינטיקה
לתרופה ספיגה סיסטמית מינימלית. שיא ריכוזה בפלזמה מגיע לכ-0.06ng/mL אחרי 1–3 שעות.
נפח פיזור התרופה הוא כ-338 ליטר. אחוז הקשירה לחלבונים בדם הוא נמוך ועומד על בין 0 ל-9 אחוזים.
המטבוליזם קורה בכבד ונעשה על ידי אנזימים שונים (כגון N-isopropylnortropium methobromide, a-phenylacrylic acid-N-isopropylnortropine-ester methobromide נוספים).
זמן מחצית החיים של האיפרטרופיום הוא שעתיים וסילוקו מתרחש בעיקר דרך הכליות (כ-46%).

## קישורים חיצוניים

## הערות שוליים

קטגוריה:תרופות לפי א'-ב'
קטגוריה:אנטגוניסטים מוסקרינים
לכידה (כרטיס חיוב)

**לכידה** (באנגלית: **Capture**) היא פעולה בנקאית בה בעל עסק מחייב כרטיס חיוב, ובפועל מתחיל את תהליך הסליקה והעברת הכספים מחשבון בעל הכרטיס לחשבון בעל העסק. ניתן ללכוד תשלום בכרטיס אשראי (Credit Card) או כרטיס חיוב מיידי (Debit Card). לכידה היא פעמים רבות התהליך העוקב אחר אישור מוקדם של הכרטיס: בעל העסק לרוב מאשר את הכרטיס כדי לראות שהבנק המנפיק/חברת האשראי מוכנים לכבד את התשלום, ולאחר בדיקות שונות (למשל בדיקת סיכון כנגד הונאה, בדיקת מלאי וכדומה) מורה בעל העסק על לכידה - חיוב בפועל.

דוגמה להפרדה בין אישור ולכידה היא במילוי דלק בכרטיס אשראי. המתדלק מעביר את הכרטיס בתחנת התדלוק וזה מאושר ראשית על סכום קבוע ונמוך (למשל 10 שקלים) כדי לוודא כי הכרטיס תקין וכשר לפני תחילת התדלוק; לאחר סיום התדלוק כשסכום הרכישה ידוע, מבוצעת לכידה של הסכום הסופי מול חברת האשראי. לחלופין, אם התשלום מוגבל לסכום מסוים, למשל 100 שקלים, יכולה תחנת הדלק לבצע אישור עבור הסכום המרבי, ואז בסיום התדלוק, לבצע לכידה של סכום העסקה בפועל בלבד, ושחרור המסגרת הנותרת.

ניתן ללכוד תשלום בכרטיס אשראי גם ללא אישורו מבעוד מועד. (אך לכידה זו עשויה להיכשל ממגוון סיבות, למשל חריגה ממסגרת).

## קישורים חיצוניים
* Credit Card Payment Processing--How It Works, Yahoo

קטגוריה:כרטיסי תשלום
טנק שיוט סימן 3

**טנק השיוט סימן 3 (A13 סימן 1)** היה טנק שיוט בריטי אשר פותח החל משנת 1936 והשתתף בשנים הראשונות של מלחמת העולם השנייה. הסימן 3 היה למעשה טנק השיוט הבריטי הראשון אשר עשה שימוש במזקו"ם 'קריסטי'. 

הוא שירת באופן מצומצם במלחמת העולם השנייה בעיקר במערכה על צרפת והוחלף על ידי הסימן 4 שהיה כמעט זהה לו אך בעל שריון עבה יותר. 

הסימן 3 פותח כטנק שיוט המתבסס כאמור על מזקו"ם קריסטי. כבר בשנת 1929 גיפרד מרטל צפה בתמרוני טנקים רוסים אשר עשו שימוש בסוג כזה של מזקו"ם, בשנת 1936 כסגן מנהל הפיתוח המשוריין במשרד המלחמה הבריטי, החליט מרטל להתחיל בפיתוח טנק קל, מהיר ובעל עבירות גבוהה שיעשה שימוש במזקו"ם זה.

סך הכל כ-65 סימני 3 יוצרו, רובם אבדו במערכה בצרפת ובהמשך ייתכן ומספר כלים בודדים שירתו גם במערכה בצפון אפריקה.

## ראו גם
* טנק שיוט סימן 1
* טנק שיוט סימן 2
## לקריאה נוספת

* George Forty, **World War II Tanks**, London: Osprey Automotive, 1995.


## קישורים חיצוניים

* אודות הסימן 3 באתר 'אינציקלופדית הטנקים'.
* אודות הסימן 3 באתר 'רכבי מלחמת העולם השנייה'.

קטגוריה:טנקי שיוט
קטגוריה:טנקים בריטיים במלחמת העולם השנייה
עומר אשיק

**עומר פארוק אשיק** (בטורקית: **Ömer Faruk Aşık**; נולד ב-4 ביולי 1986) הוא כדורסלן טורקי המשחק בקבוצת שיקגו בולס מליגת ה-NBA ובנבחרת טורקיה. גובהו 2.13 מטרים והוא משחק בעמדת הסנטר. אשיק זכה לכינוי "הפטיש הטורקי" (The Turkish Hammer) הודות לסגנון משחקו האגרסיבי והקשוח, בעיקר כשחקן הגנה.

## טורקיה
אשיק נולד בעיר בורסה בשנת 1986. בגיל 16 החל לשחק בקבוצת הנוער של פנרבחצ'ה אולקר הטורקית, עמה זכה באליפות המדינה לנוער. בעונת  הצטרף לקבוצת הבוגרים של פנרבחצ'ה, ולאחר שני משחקים במדיה הושאל לקבוצת "יסליק ספור קולובו" מהליגה השנייה בטורקיה. בעונה הבאה חזר לליגה הבכירה כשחתם באלפלה קולובו, בה היה אחד השחקנים הבולטים ורשם ממוצעים של 10.8 נקודות ו-11.3 ריבאונדים למשחק.

בעונת  שב אשיק לשחק בפנרבחצ'ה תחת המאמן בוגדאן טאנדביץ', רשם ממוצעים של 7.8 נקודות ו-6.1 ריבאונדים למשחק, אך נפצע בברכו ולא שיחק במשך כשישה חודשים. לאחר חזרתו בסיום אותה עונה שבר את הבוהן ונעדר מהמגרשים כחודשיים נוספים. בעונת  זכה עם פנרבחצ'ה באליפות טורקיה ונבחר להשתתף במשחק האולסטאר של הליגה הטורקית.

## ליגת ה-NBA
### שיקגו בולס
בדראפט ה-NBA לשנת 2008 נבחר אשיק בבחירה ה-36 על ידי קבוצת פורטלנד טרייל בלייזרס, וכבר בערב הדראפט הועבר בטרייד לשיקגו בולס. לאחר בחירתו בדראפט נשאר אשיק לשחק בפנרבחצ'ה, ועשה את המעבר לליגת ה-NBA רק כעבור שנתיים, בשנת 2010. ב-27 באוקטובר 2010, ערך אשיק את הופעת הבכורה שלו במדי שיקגו בולס, במשחק חוץ מול אוקלהומה סיטי ת'אנדר. אשיק שימש כמחליף לג'ואקים נואה בעמדת הסנטר בשתי עונותיו בשיקגו, והעמיד בהן ממוצעים של 2.9 נקודות ו-4.4 ריבאונדים למשחק.

### יוסטון רוקטס
ב-20 ביולי 2012 חתם אשיק על חוזה עם יוסטון רוקטס לשלוש שנים בהן הרוויח כ-25 מיליון דולר. ב-18 בינואר 2013 רשם אשיק שיא קריירה כשקלע 22 נקודות בהפסד קבוצתו לאינדיאנה פייסרס. ב-1 באפריל 2014 הוא קבע שיא קריירה של 23 ריבאונדים בהפסד קבוצתו לברוקלין נטס. חמישה ימים מאוחר יותר השווה אשיק שיא זה בניצחון קבוצתו על דנוור נאגטס.

### ניו אורלינס פליקנס
ביולי 2015 הועבר אשיק לניו אורלינס פליקנס, כחלק מטרייד ששלח ליוסטון את טרבור אריזה והביא לפליקנס גם את עומרי כספי.

## סטטיסטיקת קריירה
נכון לסוף עונת .

### ביורוליג

### בעונה הסדירה ב-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים טורקים
קטגוריה:כדורסלני נבחרת טורקיה
קטגוריה:כדורסלני שיקגו בולס
קטגוריה:כדורסלני יוסטון רוקטס
קטגוריה:כדורסלני ניו אורלינס פליקנס
קטגוריה:בחירות דראפט של פורטלנד טרייל בלייזרס
קטגוריה:סנטרים (כדורסל)
קטגוריה:טורקים שנולדו ב-1986
לוראזפאם

**לוראזפאם** (**Lorazepam**) "לוריוון", היא תרופה ממשפחת הבנזודיאזפינים הנמצאת בשימוש מאז שנת 1971 ומשמשת כטיפול אקוטי לסטרס, להרפיית שרירים תפוסים שלא הגיבו היטב לטיפול תרופתי ממשפחה תרפויטית סבירה אחרת וכן להשראת שינה במקרי אינסומניה (בכל הנוגע לאינסומניה כרונית טיפול בלוראזפאם ניתן כחלק מטיפול משולב, כלומר לא כטיפול יחידני וזאת כדי למנוע תלות פיזיולוגית לפחות).

התרופה היא אגוניסט של רצפטור מסוג GABA.

## פרמקוקינטיקה
התרופה נספגת בקלות ממערכת העיכול לאחר ארוחה. ריכוזי שיא בפלזמת הדם מושגים כשעתיים לאחר מתן אוראלי. פרופיל הקליטה לאחר הזרקה תוך שרירית דומה לזה שאחרי נטילת התרופה דרך הפה.
לוראזפאם חוצה את מחסום הדם-מוח ואת השליה, ומופרש בחלב אם. התרופה מפורקת בכבד לגלוקורניד לא פעיל, ומופרשת בשתן.

## שימושים רפואיים
לוראזפאם הוא בנזודיאזפין קצר טווח עם תכונות כלליות דומות לאלה של דיאזפאם. הוא משמש לטיפול בטווח הקצר של הפרעות חרדה, בנדודי שינה, תסמונת התשישות המוחית ובמקרים נדירים כנוגד פרכוסים. התרופה משמשת גם לבקרה של בחילות והקאות הקשורות לסרטן ולכימותרפיה.

## פיתוח תלות ושימוש לרעה
פיתוח תלות שכיח לאחר שימוש קבוע בבנזודיאזפינים, אפילו במינונים טיפוליים לתקופות קצרות, בפרט - אפילו ממינון של 1 מ"ג בלבד לתקופה שמעל ל-3 שבועות. תלות היא סבירה במיוחד בחולים עם היסטוריה של שימוש תדיר באלכוהול או בסמים, ובחולים עם הפרעות אישיות. לכן, אם פותחה תלות, יש צורך בהפחתה הדרגתית של המינון, גם אם השימוש הקבוע ארך רק מספר שבועות.

## תופעות לוואי
נמנום, ישנוניות, חולשת שרירים, ואטקסיה הן תופעות הלוואי השכיחות ביותר של התרופה, והן חולפות בדרך כלל. תופעות לוואי שכיחות פחות כוללות סחרחורת, כאבי ראש, בלבול, דיכאון, דיבור לא ברור או קשיים בהגייה, שינויים בחשק המיני, רעד, הפרעות בראייה, אצירת שתן או בריחת שתן, הפרעות במערכת העיכול, שינויים בהפרשת הרוק ואמנזיה.

## קישורים חיצוניים

* בנזודיאזפינים, האנציקלופדיה של שביל הדרך לחיים

## הערות שוליים

קטגוריה:תרופות נוגדות חרדה
קטגוריה:תרופות נוגדות פרכוסים
קטגוריה:תרופות לפי א'-ב'
קטגוריה:בנזודיאזפינים
חיים משה כ"ץ

300px|ממוזער|שמאל|חיים משה כ"ץ (משמאל), 1935, בשדות זיכרון רוטשילד
**חיים משה כ"ץ** (לעיתים נכתב משה חיים כ"ץ או הימן כ"ץ; 18 בדצמבר 1884 - 26 באוגוסט 1965) היה פרדסן וסוחר קרקעות בארץ ישראל, מייסד שכונת פרדס כץ בבני ברק הקרויה על שמו. ב-1938 הקים, בתאום עם הארגון הצבאי הלאומי, בית ספר פרטי לטיסה, שהכשיר בשני קורסים טייסים מחברי הארגון.

## חייו
כ"ץ נולד ב-1884 בפולין, בעיירה רוזאני שבפלך לומז'ה, ליצחק כ"ץ ואשתו פרידה לבית גולדברג. למד בחדר ובישיבה. ב-1903 היגר לארצות הברית, שם היה סוחר ויצרן שמלות. כ"ץ היה אב לשלושה וחבר בארגון הבונים החופשיים בלשכת ברקאי מס. 3077 בחסות המזרח הגדול של צרפת.

### פרדס כ"ץ
כ"ץ עלה לארץ ישראל ב-1926 ורכש פרדס בשטח 173 דונם על אם הדרך מתל אביב לפתח תקווה, צפונית לבני ברק. בעקבות המשבר הכלכלי העולמי של 1929 נעקרו חלקים מן הפרדס, והחל מאוקטובר 1933 הוצעו בו מגרשים לבניה פרטית. בשלב השני של הקמת השכונה, בנובמבר 1934, ניתן לה השם **תל אפרים**, על שם בנו של כ"ץ, אפרים (פרדי) כ"ץ. ביתו של כ"ץ בשטח הפרדס הושכר ביולי 1936 למחלקת הבריאות של ממשלת המנדט, והוקם בו בית חולים ממשלתי למחלות מידבקות.

### זיכרון רוטשילד
ב-1934 רכש כ"ץ שטח של 400 דונם מערביי מג'דל יאבא, וב-1935 פעל להקים בו יישוב בשם **זיכרון רוטשילד**. הפעולה עוררה מחלוקת, בגלל ניסיון קודם של מועצת פועלי פתח תקווה לרכוש את אותו שטח. באוגוסט 1935 הודיעה החברה על מציאת מים בקידוח באתר, ששמו הוסב ל"ראש העין" ועל הקמת מבנה לדואר. בתחילת 1936 נסללו במקום כבישים פנימיים בעבודות שנעשו על ידי פועלי פתח תקווה דרך מועצת פועלי פתח תקווה. התוכנית לא מומשה, ככל הנראה בגלל פרוץ המרד הערבי הגדול. ב-1952 הוקם באותו מקום קיבוץ עינת.

### בית ספר לטיסה
[ממוזער|צילומי בוגרי המחזור הראשון של בית הספר לתעופה של כץ ([1939), בצילום במרכז: חיים משה כץ, מימינו המדריך אדווין ליבוביץ ומשמאלו בנו פרדריק כץ]] 
ב-1938 הקים כ"ץ חברת תעופה בשם **שרות ארץ-ישראל לתעופה**. החברה החזיקה ארבעה מטוסים קלים והפעילה בשדה התעופה בלוד בית ספר לטיסה, שהתקיימו בו שני קורסים. אחד המדריכים היה בנו של כ"ץ, פרדי, שהשלים באותה שנה את הכשרתו כמדריך טיסה. בעיני השלטונות המוסד היה אזרחי, והנציב העליון הרולד מק-מייקל אף השתתף בטקס הסיום ב-21 באפריל 1939 והעניק לבוגרים את רישיונות הטיסה הראשונים שהוצאו בארץ ישראל. למעשה, רוב חניכי הקורסים (וכל הבוגרים) היו אנשי הארגון הצבאי הלאומי, בפיקודו של אברהם שכטרמן.

### העברת רכושו לקק"ל
כ"ץ פרש מעסקיו ב-1946 והעביר את רכושו בחייו לקרן הקיימת לישראל, תמורת קצבה שנתית בסך 4,000 לירות. הוא לא דאג להצמיד את הסכום למדד, וב-1960 העניין הגיע לדיון בבית המשפט העליון, אחרי שכ"ץ תבע להתאים את הסכום לירידת ערך המטבע.

כ"ץ נפטר בתל אביב ב-1965.

## ראו גם
* חברות תעופה עבריות ביישוב

## קישורים חיצוניים

* 
*  פתיחת בית ספר לטיסה בלוד, '''1939''', באתר ארכיון הסרטים הישראלי בסינמטק ירושלים

## הערות שוליים

קטגוריה:ישראלים ילידי פולין
קטגוריה:אנשי העלייה הרביעית
קטגוריה:גואלי אדמות בארץ ישראל
קטגוריה:מייסדי שכונות בארץ ישראל
קטגוריה:אישים שעל שמם שכונות בישראל
קטגוריה:בני ברק: אישים
קטגוריה:פרדס כץ: אישים
קטגוריה:חברי הבונים החופשיים בישראל
קטגוריה:אישים הקבורים בבית העלמין הדרום
קטגוריה:ישראלים שנולדו ב-1884
קטגוריה:ישראלים שנפטרו ב-1965
מיחזור מים

[שמאל|ממוזער|200px|ניתן להשקות בעזרת המים [צמחייה, לרוב מים אלו הם מים ממוחזרים.]]
מי שופכין ניתנים למיחזור חלקי, שאחריו הם אינם ניתנים לשתייה, אך יכולים לשמש בהשקיה, והמשקע שבהם ליצירת קומפוסט.

**[[מים אפורים]]** הם מים שנעשה בהם שימוש בפעולות ביתיות של מקלחת, מי כיורים ושטיפת כלים, וכביסה, והם מהווים כ-50-80 אחוזים מהשפכים הביתיים. מים אפורים אינם מכילים פסולת אנושית.
מערכות מחזור מים אפורים ביתיות יודעות לאסוף מים אפורים מהבית, לבצע בהן תהליך של סינון וטיהור ולהביא אותן לטובת שימוש שני- הדחת אסלות, השקיה ועוד.
ישנן גם מערכות מחזור מים תעשייתיות המובילות מים משימוש ראשוני כמו קירור וקיטור לשימוש חוזר או לשימוש של שטיפה ותחזוקה. כמו כן, ברמה העירונית מוסדית ישנן מערכות מחזור מים לעיריות, בתי ספר ומתקנים ציבוריים.

## קישורים חיצוניים

* מיחזור מים- מידע באתר "פורטל מיחזור"
* 

קטגוריה:שימור מים
קטגוריה:מיחזור
קטגוריה:טכנולוגיה סביבתית
מקדש איסנא

**מקדש איסנא** הוא מקדש לאל ח'נום השוכן בעיר איסנא במצרים העליונה כ-55 ק"מ דרומית ללוקסור. בשנת 2003 הגישה מצרים בקשה להכיר במקדש כאתר מורשת עולמית, יחד עם שלושה מקדשים נוספים – דנדרה, אדפו, וכום אומבו – והארבעה נכללים ברשימה הראשונית (tentative list) של האתרים בעלי הערך התרבותי והטבעי במדינה.

## היסטוריה
זהו אחד המקדשים האחרונים שנבנו במצרים העתיקה. המקדש נבנה בתקופת בית תלמי במאה ה-2 לפנה"ס במקום בו שכן אתר קדום. באתר נמצאה אסטלה שנשאה את שמו של אמנחותפ השני מלך השושלת ה-18 שמלך במאה ה-15 לפנה"ס. לאורך השנים נוספו עוד חלקים למבנה, בעיקר בימי קיסרי רומא קלאודיוס (המאה הראשונה לספירה) ומרקוס אורליוס (המאה ה-2) שהטביעו את חותמם על המבנה, כל אחד בתקופתו.

כיום המקדש ממוקם כ-9 מטרים מתחת לגובה העיר המודרנית. המקדש נחפר על ידי האגיפטולוג הצרפתי אוגוסט מרייט (1821–1881). המבנה ששרד הוא אולם ההיפוסטיל, זהו אולם גדול ובו 24 עמודים מרשימים בגובה 20 מטרים - הוא רק אולם הכניסה, שגודלו כנראה כרבע מגודלו של המקדש המקורי. יתר חלקי המקדש עדיין קבורים מתחת לבנייני העיר המודרנית.

בשנת 2003 הוכרז המבנה כאתר מורשת עולמית כאחד מסדרה של מקדשים שהוגדרו המקדשים הפרעוניים במצרים העלינה מהתקופה התלמיית והרומית. המקדשים האחרים הם מקדש דנדרה, מקדש אדפו ומקדש קום אומבו.

## המקדש
המקדש הוקדש לאל ח'נום (במצרית עתיקה: 40px) - אל בעל ראש של איל, שעל-פי אמונת המצרים העתיקים הוא זה שיצר את גופם של בני האדם מתוך בוץ הנילוס. המקדש הוקדש גם לאלים נוספים - ניית, הקא, סטט, מנחיט.

החזית דומה מאוד למקדשים בדנדרה ובאדפו.

כתובות רבות על הקירות, על העמודים ועל התקרה, מוקדשות לנושאים מיתולוגיים, לחישובים אסטרונומיים, והקדשות למלכים שבנו את המקדש. ביניהן הכתובות הידועות המאוחרות ביותר שנכתבו עדיין בכתב הירוגליפי - מהמאה ה-3 לספירה. בחצר שלפני המקדש - פסל של מנחיט - אלה דמוית לביאה, אשתו של ח'נום.

המקדש הממוקם מתחת לפני הקרקע במרכז העיר מועד לנזקים הנגרמים ממי השפכים של העיר, ועל כן מועצת העתיקות של מצרים שוקלת להעביר את המקדש למקום אחר.

## גלריית תמונות


Temple khnum esna.jpg|מבנה המקדש
Lepsius-Projekt tw 1-2-098-2.jpg|מקדש איסנא כפי שצויר על ידי מישלחתו של קארל ריכרד לפסיוס בין השנים 1845-1842
Esna Tempel 13.jpg|טיבריוס מובל על ידי האלות ואצת ונח'בת אל האל ח'נום
Esna Tempel 27.jpg|הקיסר הרומי דומיטיאנוס הורג לפני חנום  ואל המלחמה מנהית (Menhit) את אויביו. תחריט על הקיר החיצוני של אולם ההיפוסטיל


## קישורים חיצוניים

* Esna Temple.
* The Temple of Khnum at Esna - Mark Andrews.
* 

## הערות שוליים

קטגוריה:מקדשים במצרים העתיקה
קטגוריה:מצרים: אתרי מורשת עולמית
קטגוריה:מצרים: אתרים ארכאולוגיים
קטגוריה:מצרים התלמיית
קטגוריה:מצרים הרומית: אתרים ארכאולוגיים
מיגרי צור-קמפינלה

**מיגרי צור-קמפנילה** (באנגלית: **Migry Zur Campanile** נולדה ב-1960) היא שחקנית ברידג' ישראלית שהיגרה לארצות הברית. צור-קמפנילה זכתה פעמיים באליפות העולם.

## ביוגרפיה
מיגרי צור-קמפנילה נולדה וגדלה בבוקרשט ברומניה. כשהייתה בת שלוש נפרדו הוריה, וסבתה גידלה אותה עד שנפטרה. כשהייתה בת 14 חזרו הוריה להתגורר יחדיו, ואז למדה מהם לשחק ברידג'. היא התקשתה להסתגל לגבולות שהציבו לה הוריה. בגיל 17 וחצי נישאה ועלתה עם בעלה לישראל. כעבור שנתיים הם התגרשו. לאחר גירושיה הפכה לשחקנית ברידג' מקצוענית, והייתה לחברת נבחרת ישראל בברידג' לנשים. בגיל 29 התחתנה בפעם השנייה, והתגרשה שוב לאחר שנתיים.
עשר שנים מאוחר יותר הכירה את בעלה הנוכחי, פייטרו קמפנילה, איטלקי שחי בלונדון. לאחר נישואיהם הוא עבר לגור איתה בישראל. בשנת 2006 עברו להתגורר בארצות הברית בגלל קריירת הברידג' המקצוענית שלה. היא גרה בניו יורק ועובדת כשחקנית ברידג' מקצוענית וכמורה לברידג'.

## הישגים בולטים
* מקום ראשון ב-Venice Cup (אליפות העולם לקבוצות נשים) בשנת 2013 בנבחרת ארצות-הברית. שותפתה הייתה Jill Meyers. התחרות התקיימה בבאלי באינדונזיה. שלטונות אינדונזיה סירבו לאפשר לה להיכנס למדינה בגלל דרכונה הישראלי, ורק לאחר המתנה של מספר ימים, אפשרו לה להיכנס.
* מקום ראשון באליפות טרנסנשיונל לקבוצות מעורבות בשנת 2000. בקבוצה השתתפו גם שמואל (סם) לב  שחקן ישראלי לשעבר שהיגר לארצות-הברית. ואירינה לויטינה, אלופת עולם יהודיה שהיגרה מברית המועצות לארצות הברית.
* זכייה באליפות העולם לקבוצות מעורבות בשנת 2000. שותפה היה Piotr Gawrys. הם שיחקו בקבוצת “Team E-Bridge” באולימפיאדה שהתקיימה במסטריכט שבהולנד.
* זכייה במקום ראשון ב-World Generali Masters בשנת 1998 בקורסיקה.
* זכייה במקום ראשון בתחרות הזוגות באליפות השוק האירופי המשותף באתונה בשנת 1991. היא זכתה גם במקום השני בתחרות לזוגות נשים באותו אירוע.
* זכתה במקום שלישי באליפות אירופה בפורטוגל בשנת 1995 בתחרות הקבוצות ובתחרות הזוגות
* מקום שלישי באליפות אירופה לקבוצות בשנת 1997.
* זכתה שלוש פעמים באליפות ישראל לקבוצות (ליגה לאומית)
* זכתה פעמיים באליפות ישראל לזוגות נשים
* זכתה גם באליפויות ישראל לזוגות מעורבים

## ראו גם
* ריקסי מרקוס
* אירינה לויטינה
* זיא מחמוד

## קישורים חיצוניים
* Migry Zur-Campanile – the Colour of Bridge, WBF
* Migry Zur-Campanile's site
* PLAYER MASTER POINT HISTORY Migry Zur-Campanile USA

## הערות שוליים

קטגוריה:שחקני ברידג' ישראלים
קטגוריה:שחקניות ברידג'
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
ארדיפו

**ארדיפו** (ביוונית: **Αραδίππου**) היא עיירה בדרום קפריסין, הממוקמת בפאתי העיר לרנקה. העיירה הוקמה ב-1986 בעקבות משאל עם של התושבים המקומיים. גודל האוכלוסייה הוא כ-20,000 איש.

## ראשי העיירה
* אנדריאס טראט, 1986–1996
* כריסטאקיס ליברו, 1996–2011
* אוואנגלוס אבגלידיס, 2011–היום

## ערים תאומות

* 
* 

## קישורים חיצוניים

* 

 
קטגוריה:קפריסין: ערים
קטגוריה:יישובים שהוקמו ב-1986
קודרינגטון

**קודרינגטון** (באנגלית: **Codrington**) היא העיירה הראשית באי ברבודה שבאנטיגואה וברבודה, השוכנת בים הקריבי.

העיירה הוקמה בשנת 1685 על ידי המושל הקולוניאלי וסוחר העבדים הבריטי כריסטופר קודרינגטון ומשפחתו. על מנת לשלוט באי, בנתה משפחת קודרינגטון טירה במרכז היישוב העיקרי. הטירה חרבה ברעידת אדמה בשנת 1843, שרידים ממנה נותרו עד היום.

בשנת 1741 התחולל בעיירה מרד עבדים גדול, בעקבות אכזריותו של המושל תומאס ביצ'ס.

על פי מפקד האוכלוסין שהתקיים בשנת 1904, התגוררו בעיירה כ-700 תושבים, ובמפקד שהתקיים ב-1991, התגוררו בה 1,252 תושבים.

דרומית לעיירה נמצא שדה התעופה ברבודה-קודרינגטון. בשדה אין טרמינל נוסעים, ובו מסלול טיסה שאורכו 500 מטרים. 

## קישורים חיצוניים

## הערות שוליים

קטגוריה:ערי חוף
קטגוריה:אנטיגואה וברבודה: ערים
קטגוריה:יישובים שהוקמו ב-1685
מחר תמות

**מחר תמות** (באנגלית: **Gone Tomorrow**) הוא הספר השלושה-עשר בסדרת הספרים של הסופר הבריטי לי צ'יילד אודות ג'ק ריצ'ר, אשר יצא לאור בשנת 2009.

העלילה מהווה בסיס לעונה הרביעית של הסדרה ״ריצ'ר״.
## עלילה
ספר זה הוא השלושה עשר בסדרת הספרים אודות ג'ק ריצ'ר, החייל לשעבר וחוקר פרטי. עלילת הספר מתרחשת בניו יורק. בנסיעת לילה שגרתית ברכבת התחתית עד ריצ'ר להתאבדות אישה ביריית אקדח. ריצ'ר, שהיה משוכנע שמדובר במחבלת מתאבדת, מתחיל לחקור את הנסיבות שהובילו את האישה להצמיד אקדח לראשה וללחוץ על ההדק. עד מהרה מתברר לו כי בפרשה מעורבים סנטור אמריקני, אשר שירת ביחידת הקומנדו כוח דלתא, משימה סודית במיוחד שבוצעה בימי ממשל רייגן ותא טרור של אל-קאעידה שבראשו אויב חסר מעצורים.

## קישורים חיצוניים
* 
* 
* 

קטגוריה:חוקרים פרטיים בדיוניים
קטגוריה:לי צ'יילד
קטגוריה:ספרות בלשית
קטגוריה:ספרי 2011
קטגוריה:ספרי הוצאת דביר
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרים אמריקאיים
מוריס קרנו

**מוריס קרנו** (באנגלית, **Maurice Karnaugh**; 4 באוקטובר 1924 – 8 בנובמבר 2022) היה פיזיקאי וממציא אמריקאי שהתפרסם בזכות מפת קרנו הנמצאות בשימוש באלגברה בוליאנית.
## חייו
קרנו נולד בניו-יורק. למד מתמטיקה ופיזיקה בסיטי קולג' (1944–1948) ועבר לאוניברסיטת ייל לשם השלמת לימודיו אשר כללו תואר ראשון (1949), תואר שני (1950) ודוקטורט (1952). קרנו עבד במעבדות בל (1952–1966), ובמהלך עבודתו פיתח את מפת קרנו (1954) ופטנטים לקידוד PCM. מאוחר יותר הוא עבר לעבוד בחברת IBM.

קרנו הלך לעולמו ב-8 בנובמבר 2022.

## פרסומים
* The Map Method for Synthesis of Combinational Logic Circuits, Trans. AIEE. pt I, 72(9):593-599, November 1953
* A New Class of Algorithms for Multipoint Network Optimization, IEEE Trans. Comm., May 1976, pp. 505–505
* Issues in Computer Communications, IEEE Trans. Comm., pp. 495–498, 1972
* Generalized quicksearch for expert systems, in Proc. Artificial Intelligence for Applications, pp. 30–34. 1992

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:פיזיקאים אמריקאים
קטגוריה:עמיתי IEEE
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1924
קטגוריה:אמריקאים שנפטרו ב-2022
פלאפל הזקנים

ממוזער|250px|פלאפל הזקנים
**פלאפל הזקנים** (בערבית: **فلافل نجلاﺀ**, פלאפל נג'לה) היא פלאפליה פופולרית ותיקה הממוקמת בשכונת ואדי ניסנאס בחיפה ברחוב הוואדי ונחשבת לאחת מחנויות הפלאפל הטובות בישראל. המסעדה מופיעה במשך שנים ברשימות עשר הפלאפליות הטובות ביותר בישראל. שמה של המסעדה ניתן לה על שם שני מייסדיה.

## היסטוריה
המסעדה נוסדה ב-1950 על ידי זוג אנשים מבוגרים תושבי הואדי, ג'ורג' ונג'לה עפארה, והיא התמקדה במכירת מנה בסיסית של פלאפל שכללה פיתה עם סלט ירקות, מלפפון חמוץ וסלט כרוב. על המסעדה לא הונח מעולם שלט עם שם החנות. התושבים הערבים קראו למקום "נג'לה" על שם האישה. היהודים שקנו בה נהגו להגיד "נלך לזקנים", ושם זה נדבק למקום. הזוג השתמש במתכון סודי לייצור הפלאפל, ונהג לכבד כל קונה בכדור פלאפל חם עם טחינה.

בעת פתיחתה הייתה המסעדה קטנה מאוד, למעשה דוכן שיש בכוך, בעלי המסעדה גרו בקרבת המקום בסמטה צמודה. העיסה הוכנה בביתם והטיגון נעשה במסעדה, שירות איטי הביא להשתרכות תור ארוך ברחוב, והיא נסגרה מדי יום בשעה 13:00 או כאשר נגמרה העיסה (המוקדם מביניהם). פרסומה של המסעדה הביא אליה לקוחות שהגיעו במיוחד מהמרכז ומהגליל. בשנת 1984 החליטו הבעלים לפרוש ומכרו את הדוכן לבעליה הנוכחי עפיף סבית שהיה לקוח שלהם. הוא רכש מהם גם את המתכון הסודי. סבית קיבע את שם המקום כששם בחזית המסעדה שלט "פלאפל הזקנים" בנוסף לשם "נג'לה".

סבית הרחיב את המסעדה, בנה מטבח שבו הוא מכין את העיסה והרחיב את שעות הפתיחה של החנות עד שעות הערב, הוא המשיך את המסורת של קודמיו ומקבל פני כל קונה בכדור פלאפל עם טחינה. בנוסף הרחיב קצת את המגוון והוסיף גם קובה בורגול במילוי בשר וצנוברים. הדוכן נמצא בתוך המסעדה, לרשות המעדיפים לאכול במקום עומדים כיסאות בר גבוהים ודלפק צר הצמוד לקיר.

בתחילת שנות ה-2000 הוקם סניף בשם "סביח ופלאפל הזקנים" ברחוב מוריה (ליד הכניסה לכרמליה) ופעל בשם זה כמה שנים.

## קישורים חיצוניים

* 
* 
* 
* 
* 

קטגוריה:חיפה: בתי קפה ומסעדות
קטגוריה:ואדי ניסנאס
קטגוריה:חיפה: תרבות
זקנים
The Book Depository

300px|ממוזער|לוגו החנות
**The Book Depository** הייתה חנות לממכר ספרים באינטרנט, הממוקמת בבריטניה, והציעה משלוח חינם למעל ל-160 מדינות, בהן ישראל. החברה הוקמה על ידי עובד חברת "אמזון" לשעבר, וב-2011 נרכשה על ידה. בנוסף למכירת ספרים,הציע האתר גישה חופשית להעתקים דיגיטליים של ספרים אשר פגו זכויות היוצרים עליהם. ב-26 באפריל 2023, "The Book Depository" נסגרה במסגרת תוכנית של "אמזון" לקיצוץ בהוצאות והגדלת הרווחיות שלה.

## היסטוריה
החברה הוקמה בשנת 2004 על ידי אנדרו קרופורד וסטיוארט פלטון. מוטו החברה היה "to make All Books Available to All". היא הציעה מגוון עצום של ספרים בהשוואה ל"אמזון", במחירים נמוכים, כולל ספרים חדשים והזמנות מוקדמות לספרים חדשים בהנחה. הוא גם הציג מפה דינמית שהראתה אילו ספרים נרכשו באותו רגע באתר ברחבי העולם, עם רשימת המלצות מתעדכנת. החברה צמחה במהירות, ובשנת 2010, היה מחזור המכירות שלה היה כ-120 מיליון לירות שטרלינג. 

ב-4 ביולי 2011, רכשה חברת "אמזון" את "The Book Depository". תחילה הבטיחה "אמזון" כי פעילות האתר תמשיך לפעול כחברה עצמאית עם השירותים היחודיים שלה, אך בהדרגה מגוון הספרים בתחומים ייחודיים הצטמצם, המחירים עלו והשתוו לאלה של "אמזון" - שהתחילה להציע משלוחים חינם לרכישות של יותר מ–49 דולר. האתר הפסיק גם למכור ספרים דיגיטליים, אותם הציע בשלל פורמטים לפני הרכישה — גם כאלה שלא תואמים לקינדל — קורא הספרים האלקטרוני של "אמזון".
 
באפריל 2023 הודיעה החברה על סגירתה ופרסמה שתטפל בהזמנות קיימות עד יוני 2023. בהתאם לכך, החל מחודש יוני סגרה החברה את שירות הלקוחות שלה וכתובת האתר מובילה לאתר "Amazon ספרים".

### מכירה לישראל
בשונה מבחברת האם שלה, קנייה באתר ומשלוחים חינם אופשרו לישראל. ב-29 באוקטובר 2013, אפשרה Book Depository קנייה באתר בשקלים.

## פעילויות נוספות
החברה הייתה מעורבת במספר פעילויות נוספות הקשורות בספרים, וביניהן:
* מיזם בשם Espressio להדפסת ספרים עבור לקוחות כותבים
* BibDib – מסד נתונים מבוסס קוד פתוח של עבודות אשר עברו לרשות הציבור
* החברה מחזיקה בהוצאה לאור Dodo Press, אשר מפיצה כ-200 ספרים קלסיים מדי שבוע
* החברה משתפת פעולה עם החברה המצרית ElKotob.com

## קישורים חיצוניים
* 

## הערות שוליים

Book Depository, The
Book Depository, The
Book Depository, The
Book Depository, The
קטגוריה:אמזון
צבי ינובר

**צבי יָנוֹבֶר** (28 בדצמבר 1928 – 4 באוגוסט 1972) היה מבכירי האתלטים הישראלים בשנות ה-50. אלוף ישראל ושיאן ישראל בקפיצה לגובה, בקפיצה במוט, בריצת 110 מטר משוכות ובקרב עשר במשך שנים רבות.

## ביוגרפיה
ינובר התאמן בקבוצת מכבי צפון תל אביב בהדרכת טוביה מיורצ'יק.

בתחרות שנערכה ב-22 במרץ 1947 קבע ינובר בקפיצה לגובה שיא ישראלי חדש של 1.79.5 מטר.

בתחרות שנערכה בתל אביב בתחילת אפריל 1948 זכה ינובר במדליית זהב בקרב עשר בשיא ישראלי חדש של 5259 נקודות (100: 11.2 שניות, רוחק: 6.17 מטר, ברזל: 11.44 מטר, גובה: 1.65 מטר, 400: 59.2 שניות, 110 משוכות: 17.3 שניות, דיסקוס: 33.67 מטר, מוט: 3.06 מטר, כידון: 44.45 מטר, 1500: 5:35.3 דקות). שיא זה החזיק מעמד 6 שנים ונשבר על ידי דוד קושניר. חודש לאחר מכן, באליפות ישראל באתלטיקה הוא זכה בשתי מדליות זהב, בקפיצה במוט בשיא ישראלי חדש של 3.23 מטר, שיפור לשיא הקודם בן ה-9 שנים של ליפשיץ ממכבי חיפה (3.20 מטר) ובקפיצה לרוחק בתוצאה של 6.49 מטר.

בתחרות האתלטיקה של המכביה השלישית שנערכה באוקטובר 1950 זכה ינובר ב-3 מדליות, 2 כסף ו-1 ארד. מדליות כסף, בריצת 110 מטר משוכות אחרי ספילקין מדרום אפריקה (15.5 שניות) ולפני צ'רנוק מארצות הברית (17.6 שניות) ובקפיצה במוט בשיא ישראלי חדש של 3.42 מטר, אחרי מרטין קוריק מארצות הברית (3.70 מטר) ולפני קלויזנר מישראל (3.00 מטר). מדליית ארד, בריצת 200 מטר משוכות בתוצאה של 28.0 שניות, אחרי צ'רנוק (26.3 שניות) וספילקין (26.4 שניות).

בתחרות שנערכה באנקרה שבטורקיה ב-17 ביוני 1952 זכה ינובר במדליית זהב בקפיצה במוט בשיא ישראל חדש של 3.70 מטר. שיא זה נשבר לאחר 10 שנים על ידי יצחק לוי (3.72 מטר).

לאחר מלחמת ששת הימים נסע ינובר לשליחות בארצות הברית מטעם "מכבי", להדרכת נוער במועדוני ספורט בניו יורק. 

ביולי 1972 הגיע ינובר לישראל בראש משלחת נוער אמריקאי יהודי לפסטיבל בינלאומי שנערך בבית ברל. שבועיים לאחר מכן לקה בהתקף לב ונפטר. הותיר אישה, בתיה, ושני בנים. נקבר בבית הקברות הישן בן ציון בנתניה.

## שיאים אישיים
* ריצת 110 מטר משוכות: 16.8 שניות (1953) **שיא ישראלי בעבר**
* קפיצה לגובה: 1.79.5 מטר (1947) **שיא ישראלי בעבר**
* קפיצה במוט: 3.70 מטר (1952) **שיא ישראלי בעבר**
* קרב עשר: 5259 נקודות (1948)

## קישורים חיצוניים
* 

## הערות שוליים

קטגוריה:אתלטים ארץ-ישראלים
קטגוריה:מתחרים ישראלים בקרב עשר
קטגוריה:אלופי ישראל בקפיצה לרוחק
קטגוריה:אלופי ישראל בקפיצה לגובה
קטגוריה:אלופי ישראל בקפיצה במוט
קטגוריה:אלופי ישראל בריצת 110 מטר משוכות
קטגוריה:אישים הקבורים בנתניה
קטגוריה:ישראלים שנולדו ב-1927
קטגוריה:ישראלים שנפטרו ב-1972
קולין

קטגוריה:שמות משפחה
קטגוריה:שמות פרטיים לגברים
קטגוריה:שמות פרטיים שמקורם בבעלי חיים
סלומון מורל

**סלומון מורל** (**Salomon Morel**; 15 בנובמבר 1919 – 14 בפברואר 2007) היה פרטיזן יהודי-פולני, פקיד קומוניסטי שהואשם בהיותו פושע מלחמה. עם תום מלחמת העולם השנייה הוא הפך למפקד מחנה העבודה זגוֹדָה שבשוויינטוחלוביצה.

## ביוגרפיה
### עד המלחמה
סלומון מורל נולד ב־15 בנובמבר 1919 בכפר גארבוב (Garbów), במחוז לובלין שבפולין. הוא היה בן למשפחה יהודית דתית, ואביו היה אופה שהחזיק מאפייה בכפר. עם הפלישה הגרמנית לפולין, נכנסו בני המשפחה נכנסו למצב חירום, והסתירו עצמם כדי להימנע מכניסה לגטו.

במהלך מלחמת העולם השנייה והשואה, איבד מורל חלק גדול מבני משפחתו. הוריו ואחיו נרצחו, בעוד הוא ואחיו שרדו בהסתרה אצל איכר פולני.

### אחרי המלחמה
לקראת סיום מלחמת העולם השנייה, נכנס הצבא האדום לפולין והביס את הכוחות הגרמנים. מורל הצטרף לכוחות ה־נ.ק.ו.ד., משטרת המודיעין הסובייטית, ובהמשך היה ממקימי המשרד לביטחון הציבור (MBP/UB) באזור לובלין.

ב־15 במרץ 1945 מונה למפקד מחנה העבודה זודה בסוונטוח־לוביצה (Świętochłowice) שבשלזיה, בידי השלטון הפולני הסובייטי הקומוניסטי.

בשנים שלאחר מכן שימש כמפקד מחנות נוספים, ובין היתר מחנה Jaworzno concentration camp במחוז קטוביצה, עד לסגירתם בשנת 1956, לאחר "האוקטובר הפולני" והרתיחה הפוליטית בפולין.

בהמשך, לאחר סגירת המחנות, עבר לתפקידים בכירים בשירות הביטחון הפולני הקומוניסטי.

בתקופת שלטונה של מפלגת הפועלים המאוחדת הפולנית מורל הועלה עד לדרגת קולונל במשרד לביטחון לאומי, שהיה הלכה למעשה המשטרה הפוליטית החשאית, ופיקד על כלא בעיר קטוביץ. הוא המשיך לעבוד בשירות הביטחון הפולני הקומיניסטי עד שפרש לגמלאות.

### האשמות וחקירות

אחרי נפילת המשטר הקומוניסטי בפולין, בשנות ה־90, ה-Institute of National Remembrance (IPN) התחיל לחקור את פעילותו של מורל, ובפרט את התקופה שבה הוא פיקח על מחנות זודה ו-Jaworzno.

האשמות כלפיו כללו התייחסות לא אנושית לעצורים במחנות, בעיקר לאחר מלחמת העולם השנייה. לדוגמה, הואשם בכך שאיפשר רעב, טיפול רפואי חסר, היגיינה ירודה, עינויים, הפעלת שיטות ענישה, ואף הריגת אסירים רבים, רובם ככל הנראה אזרחים גרמנים, אך גם שלזים ופולנים. למשל: במחנה זודה נרשמו מעל 1,500 נפטרים בתקופה קצרה.

### המעבר לישראל
ב־1996 הוגשה כתב אישום נגדו בפולין בגין "השמדה" / פשעים נגד האנושות. זמן לא רב לאחר מכן, נמלט מורל לישראל וזכה לאזרחות ישראלית מתוקף חוק השבות. פולין הגישה שתי בקשות שונות להסגרתו, אך ישראל סירבה לשתי הבקשות: במקרה הראשון היא דחתה חלק מהאישומים ככוזבים וכמונעים על ידי קנוניה אנטישמית, ובמקרה השני נטען כי על העבירות של מורל חלה התיישנות, וכי מצבו הבריאותי של מורל בכי רע.

מורל מת בתל אביב בשנת 2007, בגיל 87.

## קישורים חיצוניים
* 
* הדף של סלומון מורל באתר המכון לזיכרון לאומי הפולני

## הערות שוליים

קטגוריה:יהודים פולנים
קטגוריה:פשעי מלחמה במלחמת העולם השנייה
קטגוריה:קומוניסטים יהודים
קטגוריה:קומוניסטים פולנים
קטגוריה:פולנים שנולדו ב-1919
קטגוריה:פולנים שנפטרו ב-2007
המהדורה הצעירה

**המהדורה הצעירה** היא תוכנית אקטואליה וחדשות יומית מבית חדשות 12 שמותאמת במיוחד לילדים ונוער, בהגשת כתבי חברת החדשות. המהדורה משודרת בערוץ זום בכל יום ב-14:15. בימי שישי ושבת משודרת גרסת סוף השבוע של המהדורה הצעירה - לקט מקטעי השבוע, בימי שישי בערוץ זום ובימי שבת בקשת 12 ב-06:00. התוכנית שודרה בעבר בערוץ 2 בסופי שבוע, ובערוץ הילדים, לוגי וערוץ KIDZ במהדורות יומיות. החל מ-3 בינואר 2021 התוכנית עברה להיות משודרת בערוץ "זום".

מכיוון שקהל היעד של התוכנית הוא בעיקר ילדים ונוער, הכתבות והראיונות שמשודרים בתוכנית מתואמים במיוחד לילדים ונוער.

## היסטוריה
התוכנית עלתה לראשונה לשידור על ידי חברת החדשות של ערוץ 2 במאי 2011 בהגשת גדעון אוקו. התוכנית שודרה בתחילתה רק במהדורה שבועית בגרסת סוף השבוע בלבד. התוכנית שודרה בימי שישי בשעה 15:00 ושידור חוזר בשבת בשעה 07:30 בערוץ 2. בגרסה זו, התוכנית סיכמה את האירועים המרכזיים של השבוע החולף מנקודת מבט של ילדים ונוער. בהמשך היה ניסיון בערוץ 2 גם לעשותה תוכנית יומית ובסוף השבוע לעשות לקט. 

באוקטובר 2013 נוספה לתוכנית המקורית גם מהדורה יומית והתוכנית עברה לשידור גם בימי חול בערוץ הילדים. מאז התוכנית שודרה בימי ראשון עד רביעי בשעה 18:00 בערוץ הילדים ולאחר מכן בשעות מאוחרות יותר בשידור חוזר בערוץ לוגי. ב-1 בינואר 2017 עברה התוכנית לערוץ KidZ כששידר רק ב-yes, ומ-1 בינואר 2018 שודרה גם ב-HOT. אחרי ירידתו של ערוץ KidZ עברה המהדורה להיות משודרת בערוץ זום החל מ-3 בינואר 2021, מה שהפך את המהדורה למשודרת גם בפרטנר tv. החל מאוקטובר 2023 התוכנית זמינה בסלקום tv בשירות ה-VOD. בפורמט זה של התוכנית היא מסכמת בכל יום את אירועי היום החולף.

## פורמט התוכנית
בתחילת התוכנית מתקיים תקציר של החדשות והכתבות אותם יסקרו במהלך התוכנית ומהווה פתיח לתוכנית.
במהלך התוכנית נסקרים מספר נושאים בצורת כתבות שטח וראיונות באולפן על ידי המנחה וכתבי החברה מזווית ראייה שמתואמת במיוחד לילדים ונוער. בנוסף, בתוכנית קיימות מספר פינות קבועות שחוזרות על עצמם בכל בתוכנית:
* **נתפסו ברשת** - פינה עם הכתב לענייני טכנולוגיה עידו סולומון שבה מסקרים נושאי טכנולוגיה שונים שעומדים על סדר היום, לדוגמה: מכשיר סמארטפון חדש שיוצא לשוק.
* **שיחת כתב** - פינה שבה המנחה עורך מעין ריאיון עם אחד מכתבי חדשות ערוץ 2 על נושא כלשהו שעומד על סדר היום.
* **היום לפני...** - בפינה זו נעשה סקירה על אירוע מרכזי כלשהו, שחל באותו תאריך לפני מספר שנים.
* **השבוע לפני...** (במהדורת סוף השבוע בלבד) - בדומה לפינה "היום לפני..." נעשה סקירה על אירוע מרכזי כלשהו שחל באותו שבוע של שידור התוכנית.
* **יצא לבדוק** - פינה עם הכתב מנחם הורוביץ שבה הוא סוקר מספר מוצרים או שירותים בנושא מסוים, בדומה לפינתו שווה בדיקה בתוכנית חיסכון.
בין הפינות והכתבות השונות שמשודרות מופיע מדי פעם מעין "מעברון" עם שאלת טריוויה שמופיעה על המסך ולאחר מספר שניות מופיעה התשובה הנכונה. בדרך כלל מדובר על שאלה שקשורה לכתבה הבאה וה"מעברון" מהווה מעין פתיח לכתבה שמופיעה לאחריו.
בסיום התוכנית משודרת תחזית מזג האוויר.

אורך התוכנית בפורמט היומי הוא 20 דקות ובפורמט סוף השבוע הוא 30 דקות.

## ראו גם
* חמש וחצי
* שש עם
* מהדורה ראשונה
* מהדורת החדשות המרכזית של חברת החדשות

## קישורים חיצוניים

*אתר התוכנית באתר Mako
*עמוד הפייסבוק של המהדורה הצעירה

#### ביקורת
* 
* 
* 

## הערות שוליים

קטגוריה:תוכניות חברת החדשות
קטגוריה:סדרות טלוויזיה ישראליות לילדים
קטגוריה:ערוץ הילדים: תוכניות וסדרות
קטגוריה:ערוץ 2: תוכניות וסדרות
קטגוריה:תוכניות טלוויזיה ישראליות שעלו לשידור בשנת 2011
קטגוריה:kidZ: תוכניות רכש
גדעון אוקו

**גדעון אוּקוֹ **(נולד ב-8 במרץ 1982) הוא עיתונאי ישראלי, מגיש רדיו, ועורך ומגיש תוכניות טלוויזיה בחדשות 12 וביניהן "שבע", "תוכנית חיסכון", ומהדורת שבת בחמש.

## ביוגרפיה
אוקו נולד וגדל בקיבוץ נען, ונקרא על שם סבו גדעון אוקו, עולה מגלייביץ שבגרמניה (כיום בפולין) שהיה ממקימי הקיבוץ ומחלוצי הקולנוע הישראלי. אחי סבו היה הפילוסוף סיני אוקו.

אוקו התגייס לגלי צה"ל בשנת 2001. בתחילה שובץ שם בתקליטייה, אך לאחר כשנה, עבר לערוך ולהגיש מבזקי חדשות ותוכניות בתחנה. בשנת 2004, החל להגיש את התוכנית "שתיקת הכבישים", שמשודרת בימים ראשון עד רביעי בשעות 02:00-00:00 בלילה. בשנת 2006 סיים אוקו את שירותו בגלי צה"ל.

בשנת 2007 היה בין מקימי החינמון "ישראלי", ובאותה שנה התחיל לעבוד בחברת החדשות של ערוץ 2 כעורך ומגיש מבזקי החדשות של הערוץ בטלוויזיה ובאינטרנט. בתחילה עבד ב"כוכבית 22" (מבזקי חדשות לסלולר) ולאחר תקופה, עבר להגיש מבזקי חדשות בטלוויזיה.

החל משנת 2011 מגיש אוקו את תוכנית האקטואליה לילדים ונוער "המהדורה הצעירה".

בנובמבר 2013, בעקבות חופשת הלידה של יונית לוי והחלפתה בהגשת "המהדורה המרכזית" על ידי קרן מרציאנו, החל להגיש אוקו את "תוכנית חיסכון" לסירוגין עם קרן מרציאנו.

בשנת 2014 גילם את עצמו בסדרה הקומית "הקלמרים", כשהוא מגיש את מבזקי החדשות בסדרה.

משמש מגיש ברדיו ללא הפסקה (103FM), ומאז יוני 2019 מגיש יחד עם יהודית גריסרו את התוכנית "תחשבו טוב" בימי ראשון בשעה 20:00.

## חיים אישיים
אוקו רווק ומתגורר בקיבוץ נען.

## קישורים חיצוניים

* 

## הערות שוליים

קטגוריה:עיתונאים ישראלים
קטגוריה:עיתונאים כותבי עברית
קטגוריה:אנשי טלוויזיה ישראלים
קטגוריה:שדרני רדיו ישראלים
קטגוריה:חיילי גלי צה"ל
קטגוריה:סגל חברת החדשות
קטגוריה:סגל 103fm
קטגוריה:נען: אישים
קטגוריה:ישראלים שנולדו ב-1982
סן-בנואה (ראוניון)

**סן-בנואה** (בצרפתית: **Saint-Benoît**) היא עיר בראוניון, שבאוקיינוס ההודי. היא העיר הרביעית בגודלה בראוניון ומשתרעת מחוף האוקיינוס ועד לרכס ההרים שבלב האי בגובה 2,478 מטר מעל לגובה פני הים. העיר ממוקמת 40 ק"מ מדרום מזרח לבירה סן-דני.

האתרים המעניינים בעיר ובסביבתה:

* אגן השלום ().
* האגן הכחול .
* עמק טאקאמאקה  עם המפלים והאגנים שלו. 
* הסכר ההידרו חשמלי. 
* כנסיית סנט אן .
* מערת דופור.

ההתיישבות בעיר החלה בתחילת המאה ה-18 כאשר מתיישבים מהעין סן-דני חיפשו אחר מקום לגידול קפה. באותה תקופה גם התיישב בישוף נוצרי בהסכמת השלטונות. העיר אף נקרא על שמו של הבישוף האחרון, פייר בנואה דומה (Pierre Benoît Dumas). הקומונה עצמה נוסדה ב-1733 ומהר מאוד הפכה למקום גידול חשוב של תבלינים מתורבתים. בין השאר נשתלו שם צמחים שהביא פייר פואבר מרחבי העולם כמו מנגו מהודו, ליצ'י מסין, ווניל ממקסיקו.

ב-1809 מגיני העיר עזור לקומונה השכנה סן-רוז להרחיק את הבריטים מהעיר, דבר שלא מנע את כיבוש האי על ידי הבריטים ב-1810 במהלך המלחמות הנפוליאוניות, דבר שאפשר נקודת עגינה לאוניות בריטיות בדרך להודו.

## דמוגרפיה
אוכלוסיית העיר גדלה ברציפות מאז שנת 1961, אך בשנים 2017–2020 היא פחתה בכ־800 תושבים.

## ערים תאומות
* 

## קישורים חיצוניים

* 

## הערות שוליים

קטגוריה:ראוניון: ערים
קטגוריה:יישובים שהוקמו ב-1733
כיבוש האי בונפרטה

**כיבוש האי בונפרטה** (או **הפלישה לאי בונפרטה**, באנגלית: **Invasion of Île Bonaparte**, בצרפתית: **prise de l'île Bonaparte**) היה קרב שאירע באי צרפתי באוקיינוס ההודי שמוכר כיום בשם ראוניון על ידי כוח פולש בריטי במסגרת המערכה על מאוריציוס במלחמות הנפוליאוניות. הקרב הקדים במספר שבועות את הקרב על האי מאוריציוס השכן. כיבוש שני האיים האלו נתן לבריטים אחיזה איתנה בדרך אל הודו.

בונפרטה
קטגוריה:הממלכה המאוחדת: קרבות
קטגוריה:1810
סן-פול (ראוניון)

**סן-פול** (בצרפתית: **Saint-Paul**) היא עיר בראוניון, שבאוקיינוס ההודי. היא העיר השנייה בגודל אוכלוסייתה בראוניון וה-40 בצרפת כולה. העיר משתרעת מחוף האוקיינוס ועד לרכס ההרים שבלב האי ליד ההר גראן מורן בגובה 2,990 מטר מעל לגובה פני הים. העיר ממוקמת 30 ק"מ מדרום מערב לבירה סן-דני ושוכנת בחוף המערבי של האי.

העיר נמצאת ליד מפרץ טבעי ולכן היה המקום הראשון אליו הגיעו הצרפתים באי בשנת -1642. ב-1663 הוקמה העיר סן-פול והיא הייתה נקודת ההתיישבות הצרפתית הראשונה באוקיינוס ההודי. העיר שישמה כבירת האי מיום תחילת ההתיישבות הצרפתית באי ועד לשנת 1738 בה הוכרזה העיר סן-דני כבירת ראוניון.

## דמוגרפיה
אוכלוסיית העיר גדלה בערך פי 3 בין שנת 1961 ל־2012, אך מאז פחתה בכ־300 תושבים.

## קישורים חיצוניים

* 

## הערות שוליים

קטגוריה:ראוניון: ערים
בנדלרבלוק

[שמאל|ממוזער|250px|פסל זיכרון ל[קשר ה-20 ביולי|קושרים העומד בחצר בנדלרבלוק, במקום בו הוצאו שטאופנברג ואנשיו להורג]]
[250px|ממוזער|שמאל|[לוחית זיכרון בחצר בנדלרבלוק]]
**בנדלרבלוק** (בגרמנית: **Bendlerblock**) הוא מבנה גדול ברובע טירגרטן, לאורך תעלת לנדוור בברלין. במלחמת העולם השנייה הייתה בו מפקדת קשר ה-20 ביולי ובסיומה - המפקדה של גנרל הלמוט ויידלינג, המפקד האחרון של ברלין במלחמה זו.

## היסטוריה
הוא נבנה בשנים 1911–1914 בסגנון ניאו קלאסי ושימש כמפקדת הצי הקיסרי הגרמני. לאחר מלחמת העולם הראשונה הוא שימש כמפקדת הרייכסווהר.

בתקופה הנאצית נוספו אגפים למבנה ושוכנו בו משרדים של ה-OKH, OKW והאבווהר. במקום הייתה גם מפקדת "צבא המילואים" בפיקודו של גנרל פרידריך פרום שסביבו התארגנה קבוצת קצינים בפיקודו של קלאוס שנק פון שטאופנברג במטרה לחסל את אדולף היטלר כדי לסיים את המלחמה.

בבנדרבלוק הייתה זירת הדרמה העיקרית של כישלון קשר העשרים ביולי. בחצר המבנה הוצאו להורג שטאופנברג, סרן ורנר פון האפטן, גנרל פרידריך אולבריכט ו-אוברסט אלברכט מרץ פון קירנהיים. בתוך המבנה הוצא להורג קודם לכן גנרל לודוויג בק לאחר שנכשל בשני ניסיונות להתאבד על ידי ירייה בראשו.

בימים האחרונים של הקרב על ברלין בחר מפקד ברלין האחרון גנרל הלמוט ויידלינג בבנדלרבלוק בגלל חוזק הבית והמרתפים התת-קרקעיים המוגנים שבו וגם בגלל קרבתו ללשכת קנצלר הרייך שם יצא ב-2 במאי 1945 לפגישה עם גנרל וסילי צ'ויקוב וחתם על כניעת ברלין ללא תנאי.

כיום נמצאים בבניין משרדי משרד ההגנה הפדרלי של גרמניה. ב-יולי 1955 שונה שם הרחוב בו נמצא הבניין מ-בנדלרשטראסה ל-שטאופנברגשטראסה.

בחצר המבנה הוסרטה סצנת ההוצאה להורג בסרט מבצע ואלקירי. במקום נערכים טקסי אזכרה ממלכתיים מדי ה-20 ביולי ומונחים זרי פרחים ליד לוחית הזיכרון.

ב-1980 נפתח בבנין "**מוזיאון ההתנגדות הגרמנית לנאציזם**" ובו פרטים על קבוצות גרמנים שהתנגדו לנאצים כמו קבוצת הוורד הלבן, קבוצת קשר ה-20 ביולי, הכומר מרטין נימלר וקבוצת "הכנסייה המוֹדָה" ועוד.

ב-14 בפברואר 2018 נחנך מחדש אתר ההנצחה הגיבורים השקטים לאחר שהועבר למתחם אתר ההנצחה להתנגדות הגרמנית, במקום. כאן עומד לרשות אתר ההנצחה שטח תצוגה רחב יותר, שאִפשר את הרחבת התערוכה.

## קישורים חיצוניים

* בנדלרבלוק ומוזיאון ההתנגדות הגרמנית, באתר יוטיוב
* אדריכלות של טרור
* 
## הערות שוליים

קטגוריה:ברלין: מבנים
קטגוריה:קשר העשרים ביולי
קטגוריה:גרמניה: בסיסים ומתקנים צבאיים
אוריינט תאי איירליינס

**אוריינט תאי איירליינס** (בתאית: **โอเรียนต์ไทยแอร์ไลน์**, באנגלית: **Orient Thai Airlines**) הייתה חברת תעופה תאילנדית, שהפעילה טיסות סדירות וטיסות שכר ליעדים בדרום-מזרח אסיה.

## תולדות החברה
חברת התעופה נוסדה בשנת 1995. למרות שאינה חברת התעופה הלאומית, קיבלה החברה היתר ממלך תאילנד להוסיף בצביעת המטוסים שלה את דגל תאילנד, זאת עקב יחסים קרובים בין מנכ"ל החברה למלך.

ב-3 בדצמבר 2003, הקימה אוריינט את חברת הבת שלה, One-Two-Go איירליינס.

בחודש ספטמבר 2004, טס מטוס בואינג 747 במרחק של 200 מטרים ממגדל טוקיו שבמרכז העיר טוקיו, יפן.

ב-16 בספטמבר 2007, התרסקה בשדה התעופה של פוקט טיסה 269 של ואן-טו-גו איירליינס בה נהרגו 89 בני אדם. אחת הסיבות לתאונה הייתה עייפות הטייסים, בעקבות שעות עבודה רבות. מסקנה זו הביאה את הרשויות בתאילנד לביטול רישיון ההפעלה של אוריינט ושל חברות הבת שלה, למשך 56 יום.

ביולי 2010 נסגרה ואן-טו-גו איירליינס, ומטוסיה נצבעו בצבעי אוריינט.

ביולי 2018 הפסיקה את החברה את פעילותה.

## צי המטוסים

## קישורים חיצוניים

* 
 מדיה וקבצים בנושא אוריינט תאי איירליינס באתר Airliners.net

קטגוריה:חברות תעופה תאילנדיות
משה אנגל

**משה אנגל** (נולד בשנת 1942) הוא ספורטאי ישראלי בעבר. 5 פעמים ברציפות אלוף ישראל (1963-1959) ושיאן ישראל בקפיצה לגובה במשך כ-7 שנים. כדורסלן מצטיין בקבוצות הפועל תל אביב, הפועל חיפה והפועל קריית חיים ושחקן נבחרת ישראל בכדורסל.

## ביוגרפיה
אנגל מרמת הכובש. הוא התאמן הן באתלטיקה בקבוצת הפועל כפר סבא והן בכדורסל.

### אתלט מצטיין
בתחרות בינלאומית בין נבחרת ישראל באתלטיקה לנבחרת יוון באתלטיקה שנערכה באצטדיון פאנאתינאיקו (אצטדיון השיש) שבאתונה, יוון במאי 1959 זכה אנגל במדליית כסף בקפיצה לגובה בשיא אישי חדש של 1.80 מטר. חודש לאחר מכן, באליפות ישראל באתלטיקה לנוער שנערכה באצטדיון הפועל בראשון לציון ביוני 1959 זכה אנגל במדליית זהב בקפיצה לגובה בתוצאה של 1.82 מטר.

#### שיאן ישראל
בתחרות מבחן לסגל האולימפי שנערכה באצטדיון המכביה בתל אביב בפברואר 1960 קבע אנגל בקפיצה לגובה שיא הפועל חדש של 1.86 מטר. חודשיים לאחר מכן, בתחרות בינלאומית, בין נבחרת ישראל באתלטיקה לנבחרת קפריסין באתלטיקה שנערכה בניקוסיה שבקפריסין באפריל הוא זכה במדליית זהב בקפיצה לגובה בשיא ישראלי חדש של 1.90 מטר, שיפור לשיא בן ה-7 שנים של אריה נווה ממכבי צפון תל אביב (1.88 מטר). שיא זה החזיק מעמד 7 שנים ונשבר על ידי יאיר לובין מהפועל חדרה (1.91 מטר).

### כדורסלן מצטיין
בשנת 1961 שיחק אנגל בקבוצת הכדורסל של הפועל תל אביב אותה העת אלופת המדינה. יחד איתה נסע לשחק נגד א.ס.ק. ריגה אלופת ברית המועצות בשלב רבע הגמר של אליפות אירופה לקבוצות.

בשנת 1962 נסע אנגל עם נבחרת צה"ל בכדורסל לאיזמיר שבטורקיה למשחק נגד צבא טורקיה. הוא שיחק לצידם של רלף קליין, תנחום כהן מינץ, עופר אשד, חיים בוכבינדר, ישראל אמיר ברלינסקי ועוד.

באוקטובר 1963 הצטרף אנגל לקבוצת הפועל חיפה. במרץ 1965 צורף לסגל נבחרת ישראל בכדורסל. בשנת 1965 ייצג את נבחרת אס"א בכדורסל באוניברסיאדה שנערכה בבודפשט שבהונגריה וסיים במקום 13 וכן בשנת 1970 ייצג את נבחרת אס"א בכדורסל באוניברסיאדה שנערכה בטורינו שבאיטליה וסיים במקום 20.

## שיאים אישיים
* קפיצה לגובה: 1.90 מטר (1960) **שיא ישראלי בעבר**

## קישורים חיצוניים

* פרופיל השחקן, אתר המנהלת
* אלופי ואלופות ישראל באתלטיקה באתר *gbrathletics* 
* 
* 
* סה"כ נק' נבחרת גברים, באתר איגוד הכדורסל בישראל
* קלעי כל הזמנים - משה אנגל, באתר מנהלת הליגה

## הערות שוליים

קטגוריה:אלופי ישראל בקפיצה לגובה
קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:כדורסלני הפועל תל אביב
קטגוריה:שיאני ישראל בקפיצה לגובה
קטגוריה:כדורסלני הפועל קריית חיים
קטגוריה:רמת הכובש: אישים
קטגוריה:ישראלים שנולדו ב-1942
עירית בולקא

**עירית בולקא** (נולדה ב-19 במרץ 1954) היא זמרת ישראלית.
## ביוגרפיה
בילדותה שרה עירית בולקא במקהלת צדיקוב, ובהמשך, בעת שירותה הצבאי הייתה חברה בלהקת גייסות השריון. היא ביצעה בתקופה זו כמה תפקידי סולו, הידוע בהם הוא לשיר "האם השלישית" (למילים של נתן אלתרמן ולחן של יאיר רוזנבלום).

בשנת 1974 הצטרפה בולקא ללהקת הנשמות הטהורות, לצד יורם ירוחמי ונתן כהן. בולקא החליפה את חברת הלהקה נאוה ברוכין אשר פרשה ממנה זמן קצר לפני צאת אלבומם הראשון והיחיד.. אחר כך שרה בקביעות בג'ינגלים עבור פרסומות ברדיו.

במאי 1977 הוציאה לרדיו את "אהבה קטנה שלנו" (מילים ולחן: גידי קורן), שזכה להצלחה ודורג במקום ה-27 במצעד הפזמונים השנתי תשל"ז של רשת ג'. ואחר כך את השיר "מוכרת פרחים קטנה (מילים: נתן יונתן, לחן: גידי קורן).

בינואר 1979 השתתפה בפסטיבל הזמר והפזמון, וביצעה יחד עם ויקי תבור את השיר "שיר לי שירי לי" (מילים ולחן: יאיר קלינגר, עיבוד: משה זורמן). בקיץ אותה שנה הוציאה לרדיו את "אל תלך עכשיו", שהלחינה בעצמה למילים של ענת שרתוק, ועיבוד של שרה שוהם. ובעקבותיו יצא במופע.

בקיץ 1980 הוציאה לרדיו שיר נוסף שכתבה והלחינה, "אנא סלח" (עיבוד והפקה: אילן מוכיח).

במרץ 1981 השתתפה בולקא בתחרות הקדם אירוויזיון וביצעה את השיר "מונה ליזה" (מילים: יואל ריפל, לחן ועיבוד: שוקי לוי) שהגיע למקום השמיני בתחרות.

בתחילת 1982 הוציאה לרדיו את "לילה קר" (מילים: יורם טהרלב, לחן: יואל לרנר, עיבוד: משה לוי). באפריל אותה שנה השתתפה בקדם אירוויזיון כאחת מארבעת זמרי הליווי בשיר "רומנטיקה", שביצע צביקה פיק.

ב-1983 יצא אלבום הבכורה של נתן כהן, בו ביצעו יחד דואט בשם "שני קולות".

בתחילת 1984 הוציאה את "אדון שלי" למילים לחן ועיבוד של נתן כהן. השיר זכה להצלחה יחסית במצעדים. בסוף אותה שנה הוציאה לרדיו את "כמו שני זרים" (מילים: רימונה די-נור, לחן: נתן כהן).

במהלך שנות ה-80 החלה בולקא בתהליך חזרה בתשובה, ועקב כך החלה להופיע רק בפני נשים.

בשנת 2014 הוציאה אלבום בכורה בהפקתו של נתן כהן, אשר גם הלחין חלק משיריו, והחלה להופיע שוב גם בפני קהל מעורב של נשים וגברים.

## חיים אישיים
בגיל צעיר התחתנה אך התגרשה לאחר זמן קצר. בשנת 1984 התחתנה בשנית והתגרשה גם כן ולה שני בנים מנישואים אלה.
## קישורים חיצוניים

* 

## הערות שוליים

קטגוריה:זמרות השרות בעברית
קטגוריה:זמרים השרים בעברית
קטגוריה:זמרות ישראליות
קטגוריה:זמרים ישראלים
קטגוריה:אמניות ישראליות שחזרו בתשובה
קטגוריה:חברות להקת גייסות השריון
קטגוריה:חברי להקת גייסות השריון
קטגוריה:משתתפות פסטיבל הזמר והפזמון
קטגוריה:מתמודדות קדם-האירוויזיון
קטגוריה:משתתפי פסטיבל הזמר והפזמון
קטגוריה:מתמודדי קדם-האירוויזיון
קטגוריה:חברי מקהלת צדיקוב
קטגוריה:ישראליות שנולדו ב-1954
קטגוריה:ישראלים שנולדו ב-1954
קפ

**קפ** (בקמרית: **កែប**) הוא המחוז הקטן ביותר בקמבודיה, במרחק של כמה קילומטרים מהגבול עם וייטנאם. שטחו הוא 336 קמ"ר, ואוכלוסייתו מונה 40,280 בני אדם. הוא הוכר כמחוז עצמאי ב-22 בדצמבר 2008, לאחר שהופרד ממחוז קמפוט. בירת המחוז היא העיר קפ. הצרפתים הקימו את קפ סיטי בשנת 1908, בתקופה הקולוניאלית. המחוז מחולק לשתי נפות: נפת דאנמק צ'נגואר ונפת קפ.

קפ מנסה יותר ויותר להתמקד במגזר התיירותי, מכיוון שיש הרבה מאוד עניין בקרב תושבים מקומיים ועל ידי זרים, שעדיין יכולים לגלות את קפ כמקום טבעי מאוד, נידח ושולט, על קו החוף של קמבודיה.

## קישורים חיצוניים

* המדריך המלא לתיירות בקפ.

## הערות שוליים

קטגוריה:קמבודיה: מחוזות
שלום אולמן

הרב **שלום אולמן** הידוע בכינוי **רבי שלום חריף** (ט"ז באדר ה'תקט"ו, 27 בפברואר 1755 – ט"ז באדר ה'תקפ"ה, 6 במרץ ה'תקפ"ה) היה רב העיר ואב"ד באנסבך ובלקנבך, ומחבר הספר **דברי ר"ש**.

## ביוגרפיה
נולד בשנת תקט"ו לרבי ישראל איסר שהיה פרנס בעיר פיורדא ומחותנו של ר' יוסף שטיינהארט בעל "זיכרון יוסף".

בצעירותו למד אצל הרב שטיינהארט, ולאחר מכן נשלח על ידי אביו לפרנקפורט ללמוד אצל ר' פנחס הורוביץ בעל ה"הפלאה". היה לו משא ומתן הלכתי עם המהרי"ט אלגזי ועם בעל שאגת אריה. אחר כך הלך ללמוד אצל רבי נתן אדלר.

נישא לרעכיל בתו של רבי רפאל ריס אב"ד ענדינגען שבשווייץ. בתחילה ישב שם, ובשנת ה'תקל"ד (1774 לערך) עבר לכהן כרב קהילת אנסבך והמדינה. אז, כמו רבנים מסורתיים רבים אחרים בנסיכויות הגרמניות, עזב את גרמניה מפחד המודרניזציה וההתערות בחברה הגויית: לפי המקובל, נמלט עם משפחתו בבהלה לאחר שבתו ביקשה לצאת אל התיאטרון.
בחשון תקנ"ב עבר לעיר שטאמפען  שבסלובקיה עד שנת ה'תקנ"ח. לאחר מכן כיהן כרב בנאדי-אטרד ובפראונקירכן. בהיותו רב בפראונקירכן נלקח בשבי על ידי חייליו של נפוליאון בונפרטה, ושוחרר תמורות כופר כספי גבוה.

בתשרי תקס"ז היה בין שלושת המועמדים לכהן כרב בפרשבורג אולם למעשה התקבל למשרה רבי משה סופר, בעל חתם סופר.

בשנת ה'תקס"ט עבר לכהן כרב בלקנבך עד לפטירתו, והקים בה ישיבה חשובה.

כתב חידושים רבים חלקם נדפסו בספרו דברי ר"ש.

נולדו לו שני בנים, רבי אברהם (מחבר ספר שו"ת בית אברהם ואב"ד סאבאדקא ולקנבך) ורבי שלמה זלמן אולמן (מחבר ספרי יריעות שלמה). תלמידו היה רבי שמעלקא אב"ד סעליש ומחבר ספר צרור החיים.

נפטר בים הולדת שלו, בט"ז באדר ה'תקפ"ה. בנו רבי אברהם מילא את מקומו כרב וראש ישיבה בלקנבך, ואחריו נכדו רבי דוד.

## לקריאה נוספת
*הקדמה לספר **יריעות שלמה – ארבעים דרושים** ברוקלין תש"מ, מעמ' כד ואילך.
*ראובן ברים, **למעלה בקודש**, בני ברק תשע"ט. על תולדות רבי שלום חריף וחותנו ותולדות בית אבותם.

## קישורים חיצוניים
* 

## הערות שוליים

קטגוריה:רבנים: אחרונים
קטגוריה:רבנים אשכנזים
קטגוריה:משפחת אולמן
קטגוריה:תלמידי רבי נתן אדלר
קטגוריה:רבני ערים באירופה
קטגוריה:אבות בתי דין
קטגוריה:ילידי 1755
קטגוריה:נפטרים ב-1825